**Kriteeriumid MTÜde tunnustamiskonkursil HEA TEGU**

Esimest korda toimus Tartumaa tunnustamiskonkurss HEA TEGU aastal 2010 ning sellega soovime esile tõsta ja tunnustada neid, kelle teod muudavad meie kodukohta paremaks, kogukonda ühtsemaks ning kodanikuühiskonda tugevamaks.

**Aasta mittetulundusühenduse** nimetus antakse organisatsioonile kelle tegevus on aasta jooksul toonud kaasa olulise positiivse muutuse tegutsemisvaldkonnas ja/või -piirkonnas.

Valikukriteeriumid:

* hõlmatud sihtgrupi suurus ja noorte kaasatus; koostöö erinevate ühiskondlike gruppidega,
* uudne lähenemine probleemile/uus idee ja seeläbi muutuse loomine oma valdkonnas/sihtrühmas,
* organisatsiooniline ja majanduslik (nt. tegutsemine sotsiaalse ettevõttena) võimekus
* tegevuste jätkusuutlikkus ja järjepidevus.

**Aasta vabakondlasena/vabatahtlikuna** tunnustatakse vabatahtlikuna tegutsenud inimest ning oluline on, millist väärtust ja uut tegevust on vabakondlase panus piirkonda/valdkonda või ühendusse toonud.

Valikukriteeriumid:

* kandidaadi poolne tegevus ei peaks kuuluma tema rahaliselt tasustavate tööülesannete hulka,
* kandidaadi tegevus vabatahtliku tegevusena - sotsiaalne kõlapind, uudsus, vabatahtlikuna tegutsemise aeg ja millist väärtust on kandidaadi tegevus piirkonda/valdkonda või ühendusse toonud.

**Aasta mittetulundusühenduste tegevuse toetajana** tunnustatakse kohalikku omavalitsust, eraisikut või äriühingut, kes on aidanud kaasa kodanikuühendustele soodsama keskkonna loomisel, toetanud mittetulundusühenduste tegevust rahaliselt või mõnel muul moel.

Valikukriteeriumid:

* hea ja toimiv sisuline ühistegevus erinevate osapoolte (nt. kogukond, kohalik omavalitsus, äriettevõte, mittetulundusühendused) vahel,
* rahaline/mitterahaline panus MTÜde tegevusse.

**Ilma projektitoetuseta sündinud tegu.** Tunnustatakse tublit tegu, mis on sündinud kogukonna enda panusest ja ilma projektitoetuseta.Tegu on tehtud ja ellu viidud,kas kogukonna oma jõududega, annetuste või muude toetajate abil.